CELEX: 31995R1572
Language: hu
Date: 1995-06-30 00:00:00
Title: A Bizottság 1572/95/EK rendelete (1995. június 30.) a piacra vitelnek a hasított sertések átlagára kialakításához figyelembe veendő szakaszáról szóló 3537/89/EGK rendelet módosításáról

Fontos jogi nyilatkozat

|

31995R1572

Hivatalos Lap L 150 , 01/07/1995 o. 0052 - 0052

		A Bizottság 1572/95/EK rendelete(1995. június 30.)a piacra vitelnek a hasított sertések átlagára kialakításához figyelembe veendő szakaszáról szóló 3537/89/EGK rendelet módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 3290/94/EK [1] bizottsági rendelettel módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 4. cikke (6) bekezdésére,mivel a Tanács 1995. június 29-i 1541/95/EK rendelete az 1995. július 1. és 1996. június 30. közötti időszakra vonatkozóan rögzítette a vágott sertések alapárát és szabványos minőségét [3] és ebben a 60 és 120 kg közötti súlyban lévő sertések szabványos minőségét az E osztályban rögzítette; mivel ennek következtében szükségessé vált a Bizottság 3537/89/EGK rendeletének [4], amely a közösségi hasított sertés piaci árak kialakításához használt szabványos hasított sertés fogalmát határozza meg, módosítása;mivel az ebben a rendeletben előírt intézkedések megegyeznek a Sertéshúspiaci Irányítóbizottság véleményével,ELFOGADTA EZT A RENDELETET:1. cikkA 3537/89 (EGK) rendelet 2. cikke (2) bekezdésének első francia bekezdésében az "U osztály" kifejezés "E osztály" -ra módosul.2. cikkEz a rendelet 1995. július 1-jén lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1995. június 30-án.a Bizottság részérőlFranz Fischlera Bizottság tagja[1] HL L 349., 1994.12.31., 105. o.[2] HL L 282., 1975.11.1., 1. o.[3] HL L 148., 1995.6.30.[4] HL L 347., 1989.11.28., 20. o.--------------------------------------------------